Vita ya Krim
Pande zote zilichoka kutokana na gharama za vita na vifo vya wanajeshi wengi. Kuna makadirio tofauti sana kuhusu idadi ya vifo hivyo, kati ya 165,000 na 600,000 au zaidi hutajwa. Kwa namna yoyote, wataalamu wanakubaliana kwamba asilimia kubwa kabisa hawakufa kwenye mapigano lakini waliuawa na magonjwa ya kuambukizana, pamoja na kukosa huduma baada ya kujeruhiwa, halafu kwa kukosa chakula au maji au nguo za kutosha wakati wa miezi baridi. Namba halisi zinapatikana kuhusu Waingereza; walituma askari 107,000; kati hao waliuawa 2,755 kwenye mapigano, 1,847 walikufa kutokana na majeraha na 17,580 walikufa shauri ya magonjwa. Wafaransa walituma askari lakhi 3; takriban theluthi 1 walikufa.